নতুন মেট্রো রুটের কত ভাড়া? দেখে নিন

কলকাতা: মেট্রোর ৩টি সম্প্রসারিত লাইনের উদ্বোধন করতে রাজ্যে প্রধানমন্ত্রী নরেন্দ্র মোদি (PM Narendra Modi)। ফের ভোল বদলাচ্ছে তিলোত্তমার মেট্রো (Kolkata Metro)। নির্ধারিত সময় মতো শুক্রবার কলকাতা মেট্রোর (Kolkata Metro Extended Route) একটি নতুন রুটের উদ্বোধন করেন প্রধানমন্ত্রী। একই সঙ্গে দু’টি চালু রুটের অত্যন্ত গুরুত্ব সম্প্রসারণও হল তাঁর হাত দিয়েই। হাওড়া-শিয়ালদহ, দেশের সবচেয়ে বড় রেল স্টেশন এবার মেট্রোর সঙ্গে জুড়ে গেল। আগে যেখানে দেড় ঘণ্টা লাগত, এখন কয়েক মিনিটের মধ্যে এই দুই স্টেশনের মধ্যে মানুষ পৌঁছতে পারবে। এবার কলকাতা বিমানবন্দরে পৌঁছানো আরও সহজ হল। কলকাতা বিমানবন্দরও মেট্রোর সঙ্গে জুড়ে গেল।বিশ্বের তৃতীয় মেট্রো নেটওয়ার্ক এখন ভারত।

১৯৮৪ সাল বদলে গিয়েছিল শহর কলকাতার ট্র্যাফিক চিত্র। মেট্রো রেলের চাকা গড়িয়ে ছিল এসপ্ল্যানেড থেকে নেতাজি ভবন পর্যন্ত। যানজটের নাগপাশমুক্ত নির্ঝঞ্ঝাট মেট্রো নিমেষে মন কেড়েছিল কলকাতাবাসীর। তার পর কেটে গিয়েছে বহু বছর। সময়ের সঙ্গে সঙ্গে ভারে বেড়েছে কলকাতা মেট্রো। ২২ অগস্ট ২০২৫, ফের ভোল বদলাচ্ছে তিলোত্তমার মেট্রো। শুক্রবার কলকাতা মেট্রোর একটি নতুন রুটের উদ্বোধন করেন প্রধানমন্ত্রী। কলকাতা মেট্রোর ইয়েলো লাইন অর্থাৎ নোয়াপাড়া-বারাসত রুটের নোয়াপাড়া থেকে বিমানবন্দর (Airport-Sealdah Metro) পর্যন্ত ৬.৭৭ কিলোমিটার অংশের আনুষ্ঠানিক উদ্বোধন হয় এ দিন। গ্রিন লাইন অর্থাৎ হাওড়া ময়দান থেকে সল্টলেক সেক্টর-ফাইভ পর্যন্ত নিরবচ্ছিন্ন মেট্রো পরিষেবা (এসপ্ল্যানেড থেকে শিয়ালদহ পর্যন্ত ২.৪৫ কিমি অংশ জুড়ে) এবং অরেঞ্জ লাইন (Kolkata Metro Orange Line, ) অর্থাৎ নিউ গড়িয়া বিমানবন্দর অংশের রুবি মোড় থেকে বেলেঘাটা পর্যন্ত ৪.৪ কিমি অংশ মেট্রোপথে সংযোজিত হল। ফলে শহরতলির পরিবহণ পরিষেবা ব্যাপক ভাবে বদলাতে চলেছে।

হাওড়া স্টেশন থেকে মাত্র ১১ মিনিটে শিয়ালদহ (Airport-Sealdah Metro) এবং আধঘণ্টায় পৌঁছনো যাবে সেক্টর ফাইভ।অন্যদিকে, ইয়েলো লাইনের নোয়াপাড়া-বিমানবন্দর পর্যন্ত মেট্রো চালু হওয়ার পরে বিমানবন্দরের সঙ্গে যোগাযোগ ব্যবস্থায় আমূল পরিবর্তন আসতে চলেছে। শিয়ালদা থেকে ধর্মতলা এবার মাত্র ৩ মিনিটে। অরেঞ্জ লাইনে রুবির সঙ্গে যুক্ত হল বেলেঘাটা। নিউ গড়িয়া থেকে রুবি পর্যন্ত মেট্রো চলছিল। সেটাই তা চলবে বেলেঘাটা পর্যন্ত। ফলে নিউ গড়িয়া থেকে সোজা যাওয়া যাবে সেক্টর ফাইভ। ইয়োলো লাইনে নোয়াপাড়া থেকে দমদম ক্যান্টনমেন্ট, যশোর রোড হয়ে, সোজা পৌঁছে যাওয়া যাবে দমদম বিমানবন্দরে। সব মিলিয়ে মেট্রো নেটওয়ার্কে একদিকে যেমন হাওড়ার সঙ্গে যুক্ত হল কলকাতা বিমানবন্দর, তেমনি এবার হাওড়া ময়দান থেকে গঙ্গার নীচ দিয়ে পৌঁছে যাওয়া যাবে সেক্টর ফাইভে।

আরও পড়ুন: অনুপ্রবেশ ইস্যুতে নিয়ে সরব মোদি

জানা গিয়েছে, হাওড়া ময়দান থেকে সেক্টর ফাইভ রুটে ৮ মিনিট ব্যবধানে মেট্রো চলবে। শুক্রবার, সন্ধে থেকেই চালু হয়ে যাবে পরিষেবা। সকাল ৬.৩০ থেকে রাত ১০টা ১৯ পর্যন্ত এই রুটে মেট্রো চলাচল করবে। অন্যদিকে, এতদিন নিউ গড়িয়া থেকে রুবি পর্যন্ত মেট্রো চলছিল। সেটাই এবার চলবে বেলেঘাটা পর্যন্ত। সোমবার থেকে, নোয়াপাড়া-দমদম বিমানবন্দর এবং রুবি-বেলেঘাটা রুটে মেট্রো পরিষেবা চালু হবে। সকাল ৮ থেকে ১২ ঘণ্টা মিলবে পরিষেবা। শনি এবং রবিবার এই দুই রুটে মেট্রো চলাচল বন্ধ থাকবে।

একনজরে ভাড়ার তালিকা

হাওড়া ময়দান-সেক্টর ফাইভ- ৩০ টাকা

হাওড়া ময়দান-করুণাময়ী- ৩০ টাকা

হাওড়া ময়দান-সেন্ট্রাল পার্ক- ৩০ টাকা

হাওড়া ময়দান-সিটি সেন্টার- ৩০ টাকা

হাওড়া ময়দান-বেঙ্গল কেমিক্যাল-৩০ টাকা

হাওড়া ময়দান-সল্টলেক স্টেডিয়াম-২০ টাকা

হাওড়া ময়দান-ফুলবাগান-২০ টাকা

হাওড়া-শিয়ালদহ-২০ টাকা

হাওড়া ময়দান-ভিআইপি বাজার- ৫০ টাকা

হাওড়া ময়দান-ঋত্বিক ঘটক-৫০ টাকা

হাওড়া ময়দান-বরুণ সেনগুপ্ত-৫০ টাকা

দেখুন ভিডিও